અમદાવાદ: શહેરના થલતેજ વિસ્તારમાં ઝાયડસ હોસ્પિટલ પાછળ આવેલી અર્બન કલબ રેસ્ટોરન્ટમાં ચાલતી હુક્કા-દારૂની મહ‌ેફિલ પર સોલા પોલીસે દરોડો પાડ્યો હતો. પોલીસે મહ‌ેફિલ માણતા રેસ્ટોરન્ટના માલિક, વિદ્યાર્થી, હોટલ માલિકો અને એનઆરઆઇ સહિત પાંચની ધરપકડ કરી હતી. રેસ્ટોરન્ટમાં મોડી રાત્રે જામેલી મહ‌ેફિલમાં હુક્કો મળી આવ્યો હોવા છતાં પોલીસે હુક્કો મુદ્દામાલ તરીકે દર્શાવ્યો નથી. ઉપરાંત ૧૦ થી વધુ શખસ મહ‌ેફિલમાં હાજર હોવા છતાં માત્ર પાંચ લોકો જ મહ‌ેફિલ માણતા હોવાનું ચોપડે નોંધાયું છે. સૂત્રોના જણાવ્યા મુજબ કેસને રફેદફે કરવા તેમજ અગાઉની જેમ પણ છોડી મૂકવા ભલામણ કરવા કેટલાક શખસ પોલીસ સ્ટેશને પણ દોડી ગયા હતા.